PREDKLADACIA SPRÁVA

		Po rozdelení Českej a Slovenskej Federatívnej Republiky sa Slovenská republika stala vlastníkom jednej tretiny pohľadávok po bývalej Československej socialistickej republike a Českej a Slovenskej Federatívnej Republike.

		V nadväznosti na podpísaný “Dodatok č. 1 k Dohode medzi vládami Slovenskej republiky a Českej republiky o prevode vládnych pohľadávok voči zahraničiu do kompetencie Slovenskej republiky a Českej republiky a o zabezpečení vnútorného financovania poskytnutých vládnych úverov zo dňa 7.apríla 1993”, “Zásady vlády Slovenskej republiky pre oblasť medzinárodných zmlúv” schválené uznesením vlády SR č. 615 dňa 26.8.1997, “Protokol medzi Ministerstvom financií Slovenskej republiky a Ministerstvom financií Českej republiky o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu” zo dňa 1.februára 1999, “Dodatok č. 1 k Protokolu medzi Ministerstvom financií Slovenskej republiky a Ministerstvom financií Českej republiky o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu” zo dňa 19.2.2001, “Zásady vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí” schválené uznesením vlády SR č. 519 dňa 6.7.2000, stanovisko Ministerstva hospodárstva a  financií Kambodžského kráľovstva zo dňa 16.8.2001 a na prijaté rozhodnutie č. 65.3. “Poradného orgánu ministra financií SR pre riešenie finančných otázok vyplývajúcich z  medzivládnych úverových, clearingových, barterových a  iných dohôd” uskutočneného dňa 27.8.2001 Ministerstvo financií Slovenskej republiky predkladá vláde Slovenskej republiky na prerokovanie materiál “Návrh na uzavretie Dohody medzi vládou Slovenskej republiky a vládou  Kambodžského kráľovstva o reštrukturalizácii a splatení dlhu Kambodžského kráľovstva voči Slovenskej republike”. 

	Ministerstvo financií Slovenskej republiky odporúča vláde Slovenskej republiky schváliť materiál “Návrh na uzavretie Dohody medzi vládou Slovenskej republiky a vládou  Kambodžského kráľovstva o reštrukturalizácii a splatení dlhu Kambodžského kráľovstva voči Slovenskej republike” za účelom komplexného bezúročného vysporiadania pohľadávok a záväzku Slovenskej republiky voči Kambodžskému kráľovstvu v plnom rozsahu  vo výške 383.259,40 USD podľa dohodnutého splátkového kalendára počas desiatich rokov od 31.októbra 2002 do 31.októbra 2011 a zabezpečenia príjmov do štátnych finančných aktív Slovenskej republiky z vysporiadania pohľadávok Slovenskej republiky v zahraničí.